Marek Vahula

Marek Vahula (pseudonüüm Mark Pusta; 17. november 1971 Neeruti, Rakvere rajoon – 3. juuli 2025 Trysili vald, Norra) oli eesti bioloog, kirjamees, looduskaitsja, helilooja ja filmitegija.

Haridus

Vahula õppis Kadrina Keskkoolis (kantud kooli auraamatusse) ja Tartu Ülikooli bioloogiaosakonnas (1990–1995). Bakalaureusetöö teemal "Pudisoo jõestiku hüdroloogiast, hüdrokeemiast ja ebapärlikarbi (Margaritifera margaritifera) populatsiooni seisundist" (Tartu 1995).

Õpingute ajal töötas Lahemaa rahvuspargi teadurina ja toimetas ajakirjas Noorus loodusrubriiki "Roheline maailm".

Töö ja ühiskondlik tegevus
Tegevus loodusuurija ja -kaitsjana
Ta oli Virumaa Linnuühingu president aastatel 1990–1995.

Ta on uurinud Neeruti mägede ja Lahemaa rahvuspargi linnustikku ja röövlinnustikku, ebapärlikarbi ökoloogiat ja kaitsevajadusi ning hiireviu ökoloogiat. Praegu herilaseviu spetsialist ja aastast 1995 vabakutseline. 

Matkajuhi ja giidina
Arendas Eestis öögiidindust-ööturismi. Matkab ja reisib isikliku projekti "Herilaseviu matkad ja reisid" raames oma lemmiklinnu jälgedes. Kogus ja tutvustas Eesti loodusrekordeid. Propageeris loodusrekordite kogumist kogu maailmas.

MTÜ "Uus Ürgorg" asutaja, seda eesmärgiga Vao ürgorg kaitse alla viia ja teda paremini tutvustada. On Neeruti Päeva üks eestvedajatest. Oli Eesti Giidide Liidu liige. Neeruti mägede ja Kadrina valla muuseumi idee autor. Oli Karepa küla giidinduse projekti "Karepa ja teised põnevad paigad" algataja ning teostaja, mille tulemusel on alates 2025. aasta kevadest hakatud rannaküla tutvustama giidide poolt, seda seitsmes erinevas keeles.   

Korraldanud 2008–2015 giidi- ja kodulookonkursse.

Loominguline tegevus
On Eesti Ajakirjanike Liidu liige.Eesti Ajakirjanike Liidu liikmed (vaadatud 15. juulil 2022) Loometöid teeb MTÜ Märtsimaailm nime all. 1995. aastast tutvustab giidina Lahemaad. On välja töötanud 1692 looduspalast koosneva Loodusmängu. On Karepa Seltsi liige. Viis Enn Tarveli teose "Lahemaa ajalugu" Põhja-Eesti koolide lugemisvarra. Kirjastab oma teosed kõik ise. Kirjastajana annab välja kahte raamatusarja, milleks on inimesi portreteerivad intervjuude raamatud "Minu Mehed ja Minu Naised" ja Lahemaa-põhjaranniku külalugude sari. 

On kirjutanud ka filmistsenaariume, lavastanud ja produtseerinud filme. Kirjutas ka filmimuusikat. 2022. aastal asutas ühemehefilmistuudio Märtsifilm OÜ ja oli selle ainuomanik.

 Teosed 
Teadustööd
 Neeruti maastikukaitseala kullilised ja kakulised. Kadrina, 1987 (konkursitöö, Eestis teine koht).
 Neeruti röövlinnud. Kadrina, 1989 (konkursitöö, Eestis esimene koht).
 Neeruti röövlinnud. Kadrina, 1990 (konkursitöö, Eestis esimene koht).
 Lahemaa linnuatlas. Viitna, 1995.
 Neerutimaa Linnuatlas (veebipõhine). Tallinn, 2016. 

Aimeteosed ja pisitrükised
 Kui tõuseb päike. Tartu, 1994.
 Lahemaa linnud. (voldik), Viitna, 1994.
 Mägede linnud. (voldik), Rakvere, 2010.
 Haigruotsijad ja hallhaigur. (voldik), Tallinn, 2014.
 Mareku Vahula lood. (1692 looduslugu Bioneer.ee-s). Tallinn, 1.09.2014–... 
 Mõtteid loodusest. (Blogi 1685 looduspalaga Ohtuleht.ee-es). Tallinn, 8.09.2014–...30.09.2015.
 Punase tamme otsijad. (voldik-ühe kampaania kokkuvõte). Tallinn, 2015.
 Neeruti looduse ABC. (veebipõhine). Tallinn, 2017. Paberteos, Tallinn 2019 (ISBN 978-9949-01-167-4).
 Letipea ja lood. (Artiklite kogumik). Kirjastaja, koostaja, toimetaja ja kaasautor. Tallinn, 2018. (ISBN 978-9949-882-49-6).
 Alutaguse ja Kõrvemaa Hääl. (Jutustav Vihik). Tallinn, 2018. (ISBN 978-9949-885-10-7).
 Talvetants (Elupalade romaan). Tallinn, 2018. (ISBN 978-9949-88-701-9).
 Haigruotsija Haigruraamat. Kirjastaja, koostaja, kaasautor. Tallinn, 2019. (ISBN 978-9949-88-820-7). (Ingliskeelne teos Tallinn, 2024). 
 Vaatame Eesti loodusrekordeid. Eesti loodusrekordeid tutvustav rubriik Looduskalender.ee-s. 02.09.2019-...11.04.2025.  
 Öö ja Musträsta kõned. Tallinn, 2019. (ISBN 978-9949-01-322-7). (Ingliskeelne teos Tallinn, 2025). 
 Minu Varia (Valik loodusjutte). Tallinn, 2020. (ISBN 978-9949-7442-0-6).
 Mareku Loodusmäng. (Õppematerjal). Tallinn, 2020. 
 Vooremaise Armastuse Värvid. (Armumise romaan). Tallinn, 2020. (ISBN 978-9949-7442-1-3). 
 1692 Sõnahetke. (Neerutimaa, Lahemaa, Eestimaa). Tallinn, 2020. (ISBN 978-9949-7442-2-0). 
 Minu Mehed ja Minu Naised I. 72 intervjuud loodusinimestega. Tallinn, 2021. (ISBN 978-9949-7442-3-7).
 Täht & Hetked. Minu Draamad. Tallinn, 2021. (ISBN 978-9949-7442-4-4). 
 Neerutimaine Pildiprogramm. (Tekstid ja fotod). Tallinn, 2021. 
 Vooremaine Pildiprogramm. (Tekstid ja fotod). Tallinn, 2021. 
 Toolse ja Lood. (Külaraamat-artiklite kogumik). Tallinn, 2022. (ISBN 978-9949-7442-5-1). 
 Meie Loodusrekordid. (865 kõige-kõige fakti Eestimaa loodusest). Tallinn, 2022. (ISBN 978-9949-7442-7-5). 
 Väike Käbikandja. (Neeruti Mõis ja mitu Lugu). Tallinn, 2022. (ISBN 978-9949-7442-6-8). 
 Pärnu Jõe Pildiprogramm. (Tekstid ja fotod). Tallinn, 2022. 
 Rutja Eisma Vainupea ja Lood. (Kolme küla raamat). Tallinn, 2022. (ISBN 978-9949-7442-8-2). 
 Loodusrekordite Veerg. Eesti loodusrekordeid tutvustav iga-neljapäevane rubriik ajalehes Postimees, Maa Elu küljel. 5.01.2023.-...
 Minu Mehed ja Minu Naised II. Intervjuud mälumänguritega. Tallinn, 2023. (ISBN 978-9949-7442-9-9). 
 Mustoja Vihula ja Lood. (Kahe küla raamat). Tallinn, 2023. (ISBN 978-9916-9943-0-6).
 Õhtulugeja. (Lahtijutustuste tants). Tallinn, 2024. (ISBN 978-9916-9943-1-3). 
 Laevade Mälestus-Eestimaa Laevaehituspaigad. Tallinn, 2024. (ISBN 978-9916-9943-2-0).   
 Läsna-Loobu ja lood. (Külaraamat). Tallinn, 2024. (ISBN 978-9916-9943-4-4).
 Pärnu Jõe Portree(d). (Armuvalus lugu). Tallinn, 2024. (ISBN 978-9916-9943-6-8). 
 Minu Mehed ja Minu Naised III. Intervjuud Tartu Vaimudega. Tallinn, 2024. (ISBN 978-9916-9943-7-5). 
Artikleid
 "Reeturite otsingul". Arter nr 51/664. 22.12.2012.
 "Öös peitub teistmoodi elu". Arter nr 25/690 22.06.2013.
 "Rekordid otse loodusest". Arter nr 51/716 21.12.2013.
 "Habemega (sic!) linnu (sic!sic!) lumm". Arter nr. 20/737 17. 05. 2014. 
 "Viupesa, mis aitab püsida noorena kehalt ja vaimult". Maaleht, nr. 26(1551), 29.06.2017.
 Kop-kop, kas öömaja saaks? Eesti Ekspress, nr. 26 (1490), 27.06.2018.

Filmid ja heliteosed
 Kampsuusatajate kogunemine. (Lühimängufilm võistkondlikust suusamaratonist ja samanimeline heliteos). Tallinn, 2021. 
 Kolmevahel. (Dokumentaalfilm, nn. Kunda lahe looduskaitselugu ja samanimeline heliteos). Tallinn, 2022. 
 Kohad, mis kardavad maailma... (Täispikk dokumentaalfilm Porkuni maastikukaitsealast ja samanimeline heliteos). Tallinn, 2022. 
 Märtsimuusika I. 3 Filmimuusikat. CD. Tallinn, 2023. (ISBN/ISSN 752795128895).
 Kutsuv Kevad. (Allveeorienteerumist tutvustav täispikk dokumentaalfilm ja samanimeline heliteos). Tallinn, 2023. 
 Lahe Maa/Lahtede Maa. (Lahemaa rahvuspargi ja ajaloolise Lahemaa giidinduse õppefilm ja samanimeline heliteos). Tallinn, 2023. 
 Märtsimuusika II. 2 Filmimuusikat. CD. Tallinn, 2023. (ISBN/ISSN 752795132021). 
 Metsisemeister esitleb. (Lavastuslik dokumentaalfilm metsisemängude ja inimese suhetest ja samanimeline heliteos). Tallinn, 2024.  
 Isiklikku 
Marek Vahula elukaaslane oli viis aastat (2008–2013) Piret Eesalu. Kannab hüüdnime Märtsilaps. Oli Jaan Valsineri kauge sugulane. Ta suvitas ja ka kirjutas ema Juta Vahula suvekodus Karepal.

Harrastused
On Eesti Ajalooliste Laevade Seltsi liige. Otsib taga eestimaiseid pärleid Peterburist, seda kui Pärlipüüdja. Elupõliseks hobiks on loodusfotograafia. On andnud välja kolm fotogaleriiga raamatut ja nende piltide põhjal on koostatud kolm slaidiprogrammi. 

14. juunil 2022 asutas ühe-mehe MTÜ "Märtsilapse Konkurss".MÄRTSILAPSE KONKURSS MTÜ e-krediidiinfo.ee See on heategevuslik nn heade ideede konkurss noortele, mis toetab konkursi raames kord aastas ühte kultuurialast head ideed. Žüriis on ainult tema ise.

Alates 1. maist 2024, kogub kampaania "Parimad looduskaitsepalad" raames läbi aegade parimaid looduskaitselugusid. Eesmärgiga rahvahääletuse kaasabil nende paremusjärjestus välja selgitada ja siis need koguteosena välja anda. 

 Viited 

 Välislingid 
 Blogi
 Eva Klaas. "Marek Vahula: lennukate ideedega mees" Virumaa Teataja, 15. aprill 2010
 "Loodusemees Marek Vahula pidas kirjanduslikku tähtpäeva" Bioneer, 17. juuli 2012
 Krister Kivi. Viudest viidud" Eesti Ekspress, 7. oktoober 2015
 "Looduskaitsesammuja - kes sa oled?" Maaleht, 30. juuni 2016
 Marek Vahula Eesti filmi andmebaasis
 Marek Vahulaga seotud artiklid Postimehes

Kategooria:Eesti bioloogid
Kategooria:Eesti looduskaitsjad
Kategooria:Eesti filmiprodutsendid
Kategooria:Eesti heliloojad
Kategooria:Eesti filmilavastajad
Kategooria:Tartu Ülikooli bioloogia-geograafiateaduskonna vilistlased
Kategooria:Sündinud 1971
Kategooria:Surnud 2025